Koplifest

**KopliFest** on 2018. aastal alguse saanud iga-aastane ühepäevane tasuta asumifestival, mille eesmärk on tutvustada Kopli asumi erinevaid tahke ja pakkuda sealjuures head meelelahutust. Festival on inspiratsiooni saanud varasemast kogukonna korraldatud Kopli liinide festivalist. Festivali korraldab Tallinna Linnavalitsus (täpsemalt Põhja-Tallinna Valitsus). Idee ellukutsuja on Sten Svetljakov.  

KopliFesti esimesel toimumisaastal sõnas Põhja-Tallinna vanem Raimond Kaljulaid: "*Kopli on kiiresti arenev piirkond. Möödunud aastal rekonstrueerisime trammiteed ja uuendasime Kopli kalmistuparki, sel aastal jätkame Süsta ja Kase parkide korrastamisega, samuti algas Kopli liinide ehitamine. Soovime, et Kopli asumipeost kujuneks selle piirkonna inimeste jaoks tugev traditsioon*."  

## Asukoht
Igal aastal on festivali põhilised toimumiskohad Kopli asumi märgilises kohtades. Festivali põhilisteks toimumiskohtadeks on olnud näiteks Mereakadeemia hoov, Põhjala tehas, Kopli kasepark, Kopli trammidepoo ja Manufaktuuri kvartal.  

## Programmid
Koplifestil on alati mitmekesine programm, mis hõlmab nii kunsti, muusikalisi elamusi, ekskursioone, töötubasid kui ka maitseelamusi. 

### 2018. aasta programm
KopliFesti esimene programm keskendus Kopli asumi ajaloole ja arengule. Toimus näiteks Jaak Juske ja Raimond Kaljulaidi ekskursioon, mis rääkis Kopli ajaloost ja tulevikust. Samuti toimus ka Signature House’i ees rariteetsete autode näitus. Muusikalistel esinemistel sai näha esinejaid nagu Mick Moon, Dopamiin, Muster ja paljusid teisi. Katsetada sai ka virtuaalreaalsust, ekstreemsporti ja slackline’i.  

### 2019. aasta programm
Koplifesti 2019. aasta muusikalise programmi pani kokku Eesti Pärimusmuusika Keskus. Festivalil esinesid näiteks Estonian Voices, Lõõtsavägilased, Puuluup ja mitmed teised artistid. Sai külastada ka Põhjala tehase hooneid. Koostöös Laternamatkadega sai külastada lisaks Põhjala tehasele ka Bekkeri sadamat.   

### 2020. aasta programm
Festivali avas köielkõndija Jaan Roose. Muusikalistest esinejatest esinesid EiK bändiga, Meisterjaan ja Manna, Black Bread Gone Mad, Etnosfäär, Nagy Bögö ja MandoTrio. Põhjala tehases toimusid näitused “Ida ots(as)?”, “Kopli pärlid” ja “Lävel”. Samuti toimusid ekskursioonid Bekkeri sadamas ja külastajatele olid avatud nii Kopli trammidepoo kui ka päästekomando. Toona oli Koplifesti koostööpartneriks ka Tallinn Music Week, kellega koostöös korraldati 2020. aasta Koplifesti lõpukontsert. 

### 2021. aasta programm
2021. aasta programm keskendus rahvustele ning muusika- ja tantsuprogramm valmis koostöös Rahvusvahelise rahvuskultuuride ühenduste liiduga Lüüra. Esinesid erinevate rahvuste tantsu- ja muusikaansamblid, näiteks slaavi tantsuansambel “Gorlitsa”, Moldova ansambel “Bukuria”, Svjata Vatra  ja mitmed teised. Noortealal oli Politsei- ja Piirivalveamet, Päästeamet, Transpordiamet ja Põhja-Tallinna noortekeskus. Samuti esines köielkõndija Jaan Roose.  

### 2022. aasta programm
2022. aasta KopliFest oli pühendatud filmimuusikale. Esines Ott Lepland politseiorkestriga ja Lauri Liiv Olav Ehalaga. Taas oli avatud oli ka Kopli trammidepoo. Toimusid ka mitmed Kopli asumi ekskursioonid.  

### 2023. aasta programm
2023. aasta festivali teemaks olid kuumad 90ndad. Esinesid nii Marju Länik, Astra, The Tuberkuloited, Nancy kui ka Caater. Samuti toimusid traditsioonilised ekskursioonid Kopli asumis ja avatud oli ka trammidepoo.  

### 2024. aasta programm

2024. aasta KopliFestil esinesid Justament, Kukerpillid, Karavan ja Regatt ja Púr Múdd. Lisaks oli võimalik osaleda töötubades ja ekskursioonidel. Lisaks oli külastajatele esmakordselt osaliselt avatud Paljassaare sadamaala.  

### 2025. aasta programm

2025. aasta KopliFestil oli nii luulet kui ka muusikat. Festivali fookuseks oli sõnakunst ja poeetiline muusika. Esinesid EiK, säm, Anett ja Fredi, Lauri Räpp ja Natali Väli. Lisaks toimusid ka tasuta ekskursioonid Balti manufaktuuris.    
    
## Viited